wannaphong/clean_thaiwikipedia huggingface dataset:
# ดิอะเมซิ่งเรซเซ็นทรัลยุโรป
ดิ อะเมซิง เรซ เซ็นทรัล ยุโรป  เป็นรายการเรียลลิตี้เกมส์โชว์ทางโทรทัศน์ที่สร้างจากเรียลลิตี้โชว์ของสหรัฐอเมริกาชื่อดังที่ชื่อ ดิ อะเมซิ่ง เรซ 

รายการนี้ผลิตโดยเอเอ็กซ์เอ็น ยุโรป ที่มีบริษัท โซนี่ พิคเจอร์ เอ็นเตอร์เทเมน อินเตอร์เนชั่นแนล เป็นบริษัทแม่ เช่นเดียวกันกับ ดิ อะเมซิ่ง เรซ เอเชีย โดยการแข่งขันจะแบ่งเป็นทีมละสองคน ออกเดินทางรอบโลกเพื่อแข่งขันกับทีมอื่นๆ โดยพยายามเดินทางให้ถึงจุดหมายในแต่ละรอบให้ได้เร็วที่สุด และระหว่างเดินทางจะต้องทำภารกิจแต่ละรอบที่มอบหมายให้สำเร็จ การแข่งขันเดินทางไปในหลายประเทศ ใช้พาหนะในการเดินทางหลากหลาย เช่น เครื่องบิน, แท็กซี่ , รถเช่า, รถไฟ, รถประจำทาง, เรือ ทำการรับสมัครวันสุดท้ายวันที่ 20 กันยายน พ.ศ. 2548 การเดินทางส่วนใหญ่จะอยู่ในประเทศ สาธารณรัฐเช็ค , โปแลนด์ , สโลวาเกีย , ฮังการี , โรมาเนีย และ บัลแกเรีย โดยผู้ชนะจะได้รับเงินรางวัล 100,000 ดอลลาร์สหรัฐ  

สำหรับกฎกติกาส่วนใหญ่จะนำมาจาก ดิ อะเมซิ่ง เรซ เวอร์ชันอเมริกา ทั้งหมด แต่ขีดจำกัดอายุขั้นต่ำของผู้เข้าแข่งขันลดลงเหลืออายุ 18 ปีขึ้นไป

เมื่อเดือน พฤศจิกายน พ.ศ. 2549 มีการประกาศออกมาจากทางเอเอ็กซ์เอ็นว่า การคัดตัวผู้เข้าแข่งขันนั้นได้สิ้นสุดลงแล้ว และรายการมีกำหนดจะออกอากาศในเร็ว ๆ นี้ อย่างไรก็ดีในเดือน สิงหาคม พ.ศ. 2550 ได้มีการถอดเว็บไซต์ของรายการเนื่องจากรายการอาจถูกยกเลิก รวมถึงมีการถอดผังรายการที่มีรายการนี้อยู่ด้วย และเมื่อเดือน กรกฎาคม พ.ศ. 2550 มีแหล่งข่าวจากโซนี่ยืนยันว่ารายการนี้ได้ถูกเลื่อนออกไปเพราะยังไม่สามารถออกอากาศได้ อย่างไรก็ดียังไม่เป็นที่แน่ชัดว่ารายการนั้นมีการถ่ายทำแล้วหรือไม่ หากแต่ในอนาคตอันใกล้ จนกว่าจะมีประกาศที่ชัดเจนออกมาจากทางเอเอ็กซ์เอ็น เซ็นทรัลยุโรป รายการนี้จะยังไม่นำมาฉาย
# บอกสุ้น
บอกสุ้น  เป็นตัวละครในวรรณกรรมจีนอิงประวัติศาสตร์เรื่องสามก๊ก นายทหารเอกของเตียวเอี๋ยง เจ้าเมืองเสียงตง เมื่อกองทัพ 18 หัวเมืองนำโดยอ้วนเสี้ยวได้ตั้งขึ้นเพื่อกำจัดตั๋งโต๊ะ อ้วนเสี้ยวได้แบ่งกำลังไป 8 หัวเมืองไปประชิดด่านเฮาโลก๋วน ลิโป้บุตรบุญธรรมของตั๋งโต๊ะจึงได้ไปเตรียมป้องกันที่ด่านเฮาโลก๋วน บอกสุ้นได้ขออาสาไปรบกับลิโป้ แต่ก็ถูกลิโป้สังหารเสียชีวิต
# เทียอ้วนจี้
เทียอ้วนจี้  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหัวหน้ากองโจรของกลุ่มโจรโพกผ้าเหลือง เทียอ้วนจี้ได้นำกองโจร 50,000 นาย ยกไปตีเมืองอิวจิ๋ว เล่าเอี๋ยนเจ้าเมืองจึงให้เล่าปี่ พร้อมด้วยกวนอู เตียวหุย ยกกองทหาร 500 ไปปราบโจร กองกำลังทั้งสองยกไปประจันหน้ากันที่เขาไทเหียงสัน กวนอูได้เข้าต่อสู้กับเทียอ้วนจี้ และสามารถสังหารเทียอ้วนจี้ได้ในง้าวเดียว ส่วนกองโจรเมื่อนายตายก็หมดกำลังใจรบจึงถูกกองทหารของเล่าปี่ตีแตกพ่าย
# เมฆมาเจลลัน
thumb|200px|เมฆมาเจลลันเล็ก

เมฆมาเจลลันทั้งสองแห่ง เป็นดาราจักรแคระชนิดไร้รูปแบบ และเป็นดาราจักรสมาชิกอยู่ในกลุ่มท้องถิ่น ครั้งหนึ่งเคยเชื่อกันว่าดาราจักรทั้งสองนี้โคจรอยู่รอบ ๆ ทางช้างเผือกของเรา แต่งานวิจัยยุคใหม่ชี้ให้เห็นว่าไม่ได้เป็นเช่นนั้นhttp://news.bbc.co.uk/1/hi/sci/tech/6249421.stm News.bbc.co.uk เก็บข้อมูลเมื่อ 2007-05-31 http://www.cfa.harvard.edu/press/2007/pr200722.html Harvard presse release เก็บข้อมูลเมื่อ 2007-09-22 

 ประวัติ 
เมฆมาเจลลันเป็นที่รู้จักกันมานานแล้วตั้งแต่ยุคโบราณในตะวันออกกลาง การอ้างอิงถึงเมฆมาเจลลันใหญ่ครั้งแรกทำโดยนักดาราศาสตร์ชาวเปอร์เซียชื่อ อัล ซูฟี ในหนังสือ Book of Fixed Star ที่เขาเขียนในปี ค.ศ. 964 เรียกดาราจักรนี้ว่า Al Bakr ซึ่งหมายถึง "แกะแห่งอาหรับใต้" ทั้งยังระบุด้วยว่าทางตอนเหนือของคาบสมุทรอาหรับกับในแบกแดดไม่สามารถมองเห็นดาราจักรนี้ แต่จะมองเห็นได้จากช่องแคบบับเอลมันเดบที่ละติจูด 12°15' เหนือ 

ในยุโรป คณะสำรวจของเฟอร์ดินานด์ มาเจลลัน เป็นผู้แรกที่สังเกตเห็นเมฆนี้ในระหว่างการแล่นเรือรอบโลกระหว่างปี ค.ศ. 1519-1522 โดยมีการบันทึกไว้โดยอันโตนีโอ ปีกาเฟตตา อย่างไรก็ดีการเรียกชื่อเมฆเหล่านี้ตามนามสกุลของมาเจลลันยังไม่เป็นที่แพร่หลายนักจนเวลาผ่านไปอีกนาน ในรายการดวงดาว Uranometria ของไบเออร์ นักดาราศาสตร์ชาวเยอรมันเรียกเมฆทั้งสองนี้ว่า "นูเบคูลาใหญ่" (Nubecula Major)http://www.usno.navy.mil/library/rare/BayerUran1661PiscisBot.jpg  Usno.navy.mil เก็บข้อมูลเมื่อ 2007-05-31 และ "นูเบคูลาเล็ก" (Nubecula Minor) แม้ในแผนที่ดาวฉบับปี ค.ศ. 1756 ของลาซายล์ นักดาราศาสตร์ชาวฝรั่งเศส เมฆทั้งสองนี้ก็ยังมีชื่อว่า "Le Grand Nuage" กับ "Le Petit Nuage"de Lacaille, N. L., (1756) "Planisphère contenant les Constellations Célestes", Mémoires Académie Royale des Sciences pour 1752. (Linda Hall Liblary , Retrieved on 2009-09-05) (ภาษาฝรั่งเศส มีความหมายว่า "เมฆใหญ่" และ "เมฆเล็ก" ตามลำดับ)
# เพลงชาติจิบูตี
จิบูตี (;) เป็นเพลงชาติของประเทศจิบูตี ซึ่งเป็นชื่อเดียวกันกับชื่อประเทศ ประกาศใช้หลังจากประเทศนี้ได้รับเอกราชจากฝรั่งเศสใน ค.ศ. 1977 ประพันธ์คำร้องโดยเอเดน เอลมี (Aden Elmi) ทำนองโดย อับดิี ร็อบเลห์ (Abdi Robleh)

เพลงนี้เริ่มใช้ครั้งแรกในพิธีประกาศอิสรภาพในวันที่ 27 มิถุนายน ค.ศ. 1977

 ดนตรี 
ทำนองเพลงนี้เขียนตัวโน้ตร่วมกัน 4/4 ครั้ง ประกอบด้วยเครื่องหมายประจำจังหวะ 20 บาร์

 เนื้อร้อง 

ภาษาโซมาลีถอดเป็นสัทอักษรสากลภาษาอาฟาร์ถอดเป็นสัทอักษรสากล

แปลภาษาอังกฤษแปลภาษาฝรั่งเศสแปลภาษาอาหรับArise with strength! For we have raised our flag,
The flag which has cost us dear
𝄆 With extremes of thirst and pain. 𝄇

Our flag, whose colours are the everlasting green of the earth,
The blue of the sky, and white, the colour of peace;
And in the centre the red star of blood.

𝄆 Oh flag of ours, what a glorious sight!
Oh flag of ours, what a glorious sight! 𝄇Lève-toi avec force! Parce que nous avons hissé notre drapeau,
Le drapeau qui nous a coûté cher
𝄆 Avec une soif et une douleur extrêmes. 𝄇

Notre drapeau, dont les couleurs sont le vert éternel de la terre,
Le bleu du ciel et le blanc, la couleur de la paix;
Et dans le centre de l'étoile rouge de sang.

𝄆 Oh notre drapeau, quel spectacle magnifique!
Oh notre drapeau, quel spectacle magnifique! 𝄇

 คำแปลภาษาไทย (แปลเอาความ) 
จงลุกขึ้นอย่างแข็งขัน ยามเมื่อเราชูธงแห่งเรา, 
ธงซึ่งทรงคุณค่าที่เรารัก
พร้อมด้วยความโศกเศร้าและความเจ็บปวดอย่างที่สุด 
ธงของเรา อันประกอบด้วยสีเขียวของพื้นปฐพี
สีฟ้าแห่งท้องนภา และสีขาวแห่งสันติภาพ
และ ณ ใจกลางธงคือดาวแดงสีเลือด
โอ้ธงแห่งเราเอ่ย ช่างสง่างามเหลือเกิน!

หมายเหตุ
# วัดสุวรรณคีรีวิหาร
วัดสุวรรณคีรีวิหาร (ชื่อเดิม วัดสุวรรณคีรีธาราม) หรือที่ชาวบ้านเรียกกันว่า วัดหน้าเมือง  เป็นพระอารามหลวงชั้นตรี ชนิดสามัญ ตั้งอยู่เลขที่ 8 ถนนชาติเฉลิม ตำบลเขานิเวศน์ อำเภอเมืองระนอง จังหวัดระนอง

วัดสุวรรณคีรีวิหาร เป็นวัดแห่งแรกในจังหวัดระนอง เดิมวัดตั้งอยู่บริเวณสนามกีฬาจังหวัดในปัจจุบัน ต่อมาได้ประสบภัยธรรมชาติ และกลายเป็นวัดร้าง ต่อมาในปี พ.ศ. 2433 ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อคราวเสด็จประพาสหัวเมืองฝั่งทะเลตะวันตก ทรงเห็นว่า วัดสุวรรณคีรีทารามประสบภัยธรรมชาติและเป็นวัดร้าง  จึงโปรดเกล้า ฯ ให้พระยารัตนเศรษฐ๊  ผู้ว่าราชการเมืองระนองดำเนินการสร้างวัดนี้ขึ้นมาแทน (บริเวณ ถ.ชาติเฉลิม)  พร้อมกับได้พระราชทานนามว่า  "วัดสุวรรณคีรีวิหาร"  ซึ่งชาวบ้านนิยมเรียกว่า  "วัดหน้าเมือง"   จังหวัดระนอง สังกัดคณะสงฆ์มหานิกาย

ลำดับเจ้าอาวาส
 พระครูระนังควินัยมุนีวงษ์ (ปลอด เจ้าคณะเมืองระนอง)
 พระอธิการแดง
 พระอธิการเวศน์
 พระอธิการติ๋ว
 พระอธิการฮอด
 พระครูประจักษ์สารธรรม (คอยกอิ่น ณ ระนอง) อดีต จอ.เมืองระนอง
 พระวิสุทธิธรรมคณี (สวาส ธมฺมปาโล)อดีต จจ.ระนอง
 พระราชระณังควชิรมุนี (ขจร โชติวโร ป.ธ.4) เจ้าคณะจังหวัดระนองปัจจุบัน

ปูชนียวัตถุ
เจดีย์ศิลปะพม่า ชื่อ "พระเจดีย์ดาธุ" สูง 10 เมตร มีอายุกว่า 70 ปี สร้างโดยชาวพม่า ซึ่งเป็นโหรในราชวัง อพยพมาอยู่ในจังหวัดระนอง ตั้งอยู่บริเวณวัดหน้าเมือง เพราะความศรัทธาในพุทธศาสนา จึงอุทิศใจกายสร้างขึ้นมาด้วยทุนทรัพย์ของตัวเอง ก่อนสิ้นใจ ด้วยความเชื่อว่า ผู้ใดสร้างเจดีย์จะเป็นการสร้างบุญบารมี ให้กับผู้สร้างไปทุกภพทุกชาติไป

พระอุโบสถ มีพระพุทธรูปยืนทรงเครื่องลวดลายดอกพิกุล สมัยต้นรัตนโกสินทร์ งดงามมาก นอกจากนี้ยังมีพระประธานพระพุทธรูปหินอ่อน ธรรมมาสน์ที่รัชกาลที่ 5 ทรงพระราชทาน 
ศาลาการเปรียญซึ่งพื้นเป็นลายกระเบื้องเขียนด้วยมือซึ่งวิจิตรงดงามทีเดียว

งานประจำปี
งานสัปดาห์ส่งเสริมพระพุทธศาสนาเนื่องในวันวิสาขบูชาและสมโภชพระเจดีย์ดาธุประจำปี
ในวันวิสาขบูชาของทุกปี(ขึ้น 15 ค่ำ เดือน 6) จังหวัดระนองได้มีการจัดงานสัปดาห์ส่งเสริมพระพุทธศาสนาเนื่องในวันวิสาขบูชา ในทุกๆปีจะมีผู้เลื่อมใส ทั้งชาวไทยและพม่า มาร่วมกันห่มผ้าพระเจดีย์ดาธุ จำนวนมาก นอกจากนี้ยังมีการประกวดร้องเพลง ประกวดก่อเจดีย์ทราย การแสดงบนเวทีทั้งชาวไทยและพม่า จัดนิทรรศการ ฉายวิดิทัศน์ เกี่ยวกับพุทธประวัติ

สุวรรณคีรีวิหาร
หมวดหมู่:โบราณสถานในจังหวัดระนอง
# วงศ์นกยาง
นกยาง หรือ นกกระยาง  เป็นนกวงศ์หนึ่ง ที่อยู่ในอันดับนกกระทุง (Pelecaniformes) ใช้ชื่อวงศ์ว่า Ardeidae 

มีลักษณะโดยรวม คือ เป็นนกน้ำที่มีทั้งขนาดเล็ก ขนาดกลาง และขนาดใหญ่ มีคอและขายาว มักพบเดินท่องน้ำหากินหรือยืนนิ่งบนกอหญ้าหรือพืชน้ำ คอยใช้ปากแหลมยาวจับสัตว์น้ำเล็ก ๆ หรือแมลงบนพื้นเป็นอาหาร ขณะบินจะพับหัวและคอแนบลำตัว เหยียดขาไปข้างหลัง ทำรังรวมกันอยู่เป็นกลุ่มใหญ่บนต้นไม้ ใช้กิ่งไม้สานกันอย่างหยาบ ๆ พบทั้งหมด 61 ชนิดทั่วโลก พบในประเทศไทย 20 ชนิด หากินในเวลากลางวัน

 รายชื่อนกในวงศ์นกยางที่พบในประเทศไทย 
 ชื่อ  ชื่อวิทยาศาสตร์ สถานะนกกระสานวลArdea cinereaนกอพยพ, เคยขยายพันธุ์ในประเทศไทยนกกระสาใหญ่Ardea sumatranaหายากมากนกกระสาแดงArdea purpureaนกอพยพนกยางโทนใหญ่Ardea albaนกยางโทนน้อยEgretta intermediaนกอพยพนกยางเปียEgretta garzettaนกยางจีนEgretta eulophotesนกอพยพ, หายากมาก เสี่ยงต่อการสูญพันธุ์ทั่วโลก Database entry includes a brief justification of why this species is vulnerableนกยางทะเลEgretta sacraนกยางกรอกพันธุ์อินเดียArdeola grayiiนกยางกรอกพันธุ์จีนArdeola bacchusนกอพยพนกยางกรอกพันธุ์ชวาArdeola speciosaนกยางควายBubulcus ibisนกยางเขียวButorides striataนกแขวกNycticorax nycticoraxนกยางลายเสือGorsachius melanolophusนกยางไฟหัวดำIxobrychus sinensisนกยางไฟหัวเทาIxobrychus eurhythmusนกอพยพผ่านนกยางไฟธรรมดาIxobrychus cinnamomeusนกยางดำIxobrychus flavicollisนกยางแดงใหญ่Botaurus stellarisนกอพยพ

 ความเชื่อ 
นกยาง หรือ นกกระยาง เป็นนกที่ปรากฏอยู่ในความเชื่อร่วมของชาวเอเชียหลายชนชาติ ที่เกี่ยวข้องหรือเกี่ยวพันกับพิธีศพหรือความตาย โดยชาวญี่ปุ่นเรียกว่า "ตันโจะ" (อันเป็นชื่อร่วมกับนกกระเรียนมงกุฎแดง) เชื่อว่าเป็นนกที่เป็นพาหนะนำพาดวงวิญญาณผู้ตายไปสู่สัมปรายภพ หรือหลักฐานทางโบราณคดีของเวียดนาม ย้อนไปในยุควัฒนธรรมดงเซินเมื่อ 2,500 ปีก่อน ปรากฏรูปนกในกลองมโหระทึก เชื่อกันว่าเป็นนกยาง (บ้างก็ว่าเป็นนกกระเรียน)

ในความเชื่อของชาวโตบา กลุ่มปฐมชาติของเกาะซาโมเซอร์ ในเกาะสุมาตรา อินโดนีเซีย มีการเก็บศพไว้ภายในอาคารที่มีรูปทรงคล้ายบ้าน เรียกอาคารนี้ว่า "โจโร" (joro) จากภาพถ่ายเก่าปี ค.ศ. 1920 
ปรากฏลักษณะของอาคารนี้มีห้องเป็นรูปสี่เหลี่ยม ยกพื้นเรือนสูง และบนหลังคามีโลงศพจำลอง และมีนกสองตัวยืน เรียกว่า "มานุก-มานุก" (manuk-manuk) มีหน้าที่ปกป้องดวงวิญญาณของผู้ตายตลอดการเดินทางไปสู่โลกหน้า เชื่อกันว่าเป็นนกกระยาง
# น้ำเกลือเข้มข้น
น้ำเกลือเข้มข้น หรือ ไบรน์  หมายถึงน้ำที่มีเกลือ (NaCl) ละลายอยู่ในระดับอิ่มตัวหรือใกล้อิ่มตัว น้ำเกลือเข้มข้นสามารถนำไปสู่การตกผลึกของเกลือในการทำนาเกลือ หรือใช้ประโยชน์ในการถนอมอาหาร คือการดองเค็มผัก ปลา และเนื้อสัตว์ต่างๆ สามารถเก็บรักษาเนยแข็งชนิด Halloumi และ Feta ได้ด้วย

น้ำเกลือเข้มข้นถูกใช้เป็นของไหลสำหรับการนำพาความร้อนจากสถานที่หนึ่งไปยังอาคารบ้านเรือนในบริเวณภูมิอากาศหนาว เนื่องจากการเพิ่มเกลือในน้ำจะทำให้จุดเยือกแข็งของน้ำลดลงและไม่ทำให้แข็งตัว ที่ความเข้มข้น 23.3% จุดเยือกแข็งของน้ำเกลือจะลดลงไปอยู่ที่ −21 ℃ (252.15 K, −6 ℉)

ที่อุณหภูมิ 15.5 ℃ (288.65 K, 60 ℉) น้ำเกลือเข้มข้นที่อิ่มตัวจะมีปริมาณเกลือ 26.4% โดยน้ำหนัก (น้ำเกลือ 100 ดีกรี) และที่อุณหภูมิ 0 ℃ (273.15 K, 32 ℉) น้ำเกลือจะอิ่มตัวที่ 26.3%
# โอมนิ (ล้อ)
ล้อโอมนิเป็นล้อที่มีลักษณะพิเศษ โดยจะมีล้อที่มีขนาดเล็ก ๆ วางขวางซ้อนอยู่ในล้อหลัก ทำให้สามารถเคลื่อนที่ในแนวตั้งและแนวนอนได้อย่างอิสระ  มีความคล่องตัวสูง
# คุณหมาไฮโซ โกบ้านนอก
คุณหมาไฮโซ โกบ้านนอก  ออกฉายวันที่  3 ตุลาคม พ.ศ. 2551 กำกับโดย Raja Gosnell.

 นักแสดง 
 มนุษย์ 
 Manolo Cardona - แซม
 Maury Sterling - Rafferty
 เจมี ลี เคอร์ติส - Aunt Viv
 José María Yazpik - Vasquez
 Jesús Ochoa - Officer Ramirez
 Piper Perabo - Rachel Ashe Lynn

 ผู้พากย์เสียง 
 จอร์จ โลเปซ - ปาปี
 Carlos Juvera - Tomás
 Paul Rodriguez - Chico
 Luis Guzman - Chucho
 Andy Garcia - Delgado
 Cheech Marin - Manuel
 ดรูว์ แบร์รีมอร์ - โคลอี้
 พลาซิโด้ โดมิงโก้ - Monte
 Eddie "Piolín" Sotelo - Rafa
 Edward James Olmos - El Diablo
# ซาร์ยา
ซาร์ยา (ในภาษารัสเซียแปลว่า รุ่งอรุณ) เป็นส่วนประกอบแรกของสถานีอวกาศนานาชาติ (อังกฤษ: International Space Station; ISS) 

 ข้อมูลทั่วไป 
ทำหน้าที่ผลิตกระแสไฟฟ้าขับเคลื่อนและนำทางการประกอบในช่วงต้น ตอนนี้ทำหน้าที่เป็นโมดูลสำหรับเก็บของทั้งด้านในโมดูลและถังน้ำมันด้านนอก มีน้ำหนัก 19,300 กิโลกรัม (42,600 ปอนด์) ยาว 12.55 เมตร (41.2 ฟุต) ส่วนกว้างที่สุด 4.1 เมตร (13.5 ฟุต) ถูกพัฒนามาจากยานอวกาศซัลยุต สร้างขึ้นที่สถานีวิจัยและอุตสหกรรมทางอวกาศครุนนิเชฟ (ภาษาอังกฤษ Khrunichev State Research and Production Space Center; KhSC) ที่กรุงมอสโก ประเทศรัสเซีย แต่บางส่วนผลิตขึ้นโดยบริษัทลอคฮีดของสหรัฐอเมริกา ส่วนผู้ออกเงินและเป็นเจ้าของจริงๆ ก็คือสหรัฐอเมริกา ใช้เวลาในการสร้างตั้งแต่ ธันวาคม ค.ศ. 1994 - มกราคม ค.ศ. 1998 มีท่าเทียบจอด 3 จุด คือด้านหน้าใช้สำหรับเชื่อมต่อกับยาน Unity Module ด้านหลังใช้สำหรับเชื่อมต่อกับยาน Zvezda ด้านข้างใช้สำหรับเชื่อมต่อกับยานโซยูซ หรือ ยานโปรเกรซ ของรัสเซีย หรือ Docking Cargo Module 

ซาร์ยามีแผงรับพลังงานแสงอาทิตย์ 2 อัน เพื่อใช้ในการผลิตพลังงานทางด้านข้าง ขนาด 10.67 เมตร คูณ 3.35 เมตร และแบตเตอรรี่ชนิด nickel-cadmium 6 ตัว ที่ให้พลังงานราว 3 กิโลวัตต์ ซาร์ยาถูกส่งจากพื้นโลกขึ้นไปยังอวกาศโดยจรวดโปรตอน ของประเทศรัสเซีย ที่ฐานยิงจรวด Baikonur Cosmodrome ประเทศคาซัคสถาน เมื่อวันที่ 20 พฤศจิกายน ค.ศ. 1998 ไปที่ความสูง 400 กิโลเมตร (250 ไมล์) และออกแบบมาให้ใช้งานได้นานอย่างน้อย 15 ปี และในวันที่ 4 ธันวาคม ค.ศ. 1998 กระสวยอวกาศ Endeavour ได้นำส่ง Unity module ที่ทำขึ้นโดยสหรัฐอเมริกาไปเชื่อมต่อ แล้วต้องรอนานเกือบ 6 ปี (ล่าช้าจากที่วางแผน 1 ปีครึ่ง) ส่วน Zvezda Module ที่ทำขึ้นโดยรัสเซีย ได้ไปเชื่อมต่อเมื่อวันที่ 12 กรกฎาคม ค.ศ. 2000
# หม่อมหลวงสร้อยระย้า ยุคล
หม่อมหลวงสร้อยระย้า ยุคล (ราชสกุลเดิม สนิทวงศ์; 4 ตุลาคม พ.ศ. 2452 – 28 ธันวาคม พ.ศ. 2527)Mom Luang Soiraya Sanidvongs เป็นหม่อมใหญ่ในพระเจ้าวรวงศ์เธอ พระองค์เจ้าภาณุพันธุ์ยุคล

ประวัติ
หม่อมหลวงสร้อยระย้าเมื่อวันที่ 4 ตุลาคม พ.ศ. 2452 เป็นธิดาคนโตจากทั้งหมดของหม่อมราชวงศ์สุวพันธุ์ สนิทวงศ์ กับยี่สุ่น สนิทวงศ์ ณ อยุธยา (สกุลเดิม มังกรพันธุ์) มีน้องบิดามารดาเดียวกันอีกสามคน ได้แก่ หม่อมหลวงซัง สนิทวงศ์ ท่านผู้หญิงพวงร้อย อภัยวงศ์ และหม่อมหลวงคงคา สนิทวงศ์ โดยชื่อ "สร้อยระย้า" ตั้งตามชื่อสายพันธุ์ข้าวที่บิดาผสมขึ้นออกรวงในวันที่บุตรสาวเกิดพอดี

หม่อมหลวงสร้อยระย้าสมรสกับพระเจ้าวรวงศ์เธอ พระองค์เจ้าภาณุพันธุ์ยุคล เมื่อวันที่ 17 พฤศจิกายน พ.ศ. 2475 มีพระโอรส-ธิดาสามองค์ คือ 

ท่านผู้หญิงพันธุ์สวลี กิติยากร (เดิม หม่อมเจ้าพันธุ์สวลี ยุคล หรือ ท่านหญิงปิ๋ม; 24 กันยายน พ.ศ. 2476 – 10 มิถุนายน พ.ศ. 2568) กราบบังคมทูลลาออกจากฐานันดรศักดิ์เพื่อสมรสกับหม่อมราชวงศ์อดุลกิติ์ กิติยากรราชกิจจานุเบกษา,ประกาศสำนักพระราชวัง ที่ ๓/๒๔๙๙ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์, เล่ม 73, ตอน 59 ง, 31 กรกฎาคม พ.ศ. 2499 หน้า 2126 มีธิดาหนึ่งพระองค์และหนึ่งคน คือพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และหม่อมหลวงสราลี กิติยากร
หม่อมเจ้าฐิติพันธุ์ ยุคล (ท่านชายกบ; 11 ตุลาคม พ.ศ. 2478 – 27 สิงหาคม พ.ศ. 2538) มีหม่อมสามคน คือหม่อมอุ่นเรือน (สกุลเดิม ธรรมเสน), หม่อมวาสนา (สกุลเดิม ใสเครือ) และโชติกา ขวัญฐิติ (เดิม นิภาพร รอดอ่อน; หม่อมลูกปลา) มีโอรส-ธิดาสามคน คือ หม่อมราชวงศ์นิภานพดารา, หม่อมราชวงศ์จุลรังษี และหม่อมราชวงศ์พงศ์ฐิติพันธุ์ ยุคล
คุณหญิงรังษีนภดล ยุคล (เดิม หม่อมเจ้ารังษีนภดล ยุคล หรือ ท่านหญิงอ๋อย; 2 ตุลาคม พ.ศ. 2480 – 6 กรกฎาคม พ.ศ. 2560) กราบบังคมทูลลาออกจากฐานันดรศักดิ์เพื่อสมรสกับหม่อมหลวงตวง สนิทวงศ์ราชกิจจานุเบกษา,ประกาศสำนักพระราชวัง ที่ ๒/๒๔๙๙ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์, เล่ม 73, ตอน 59 ง, 31 กรกฎาคม พ.ศ. 2499 หน้า 2125 ต่อมาได้หย่าและสมรสใหม่กับนายแพทย์วิเชียร ตระกูลสิน มีโอรส-ธิดากับสามีคนแรกสี่คน คือ สายฝน, ดุลสิทธิ์, รังษิดล และตรรค สนิทวงศ์ ณ อยุธยา

หม่อมหลวงสร้อยระย้า ยุคล ถึงแก่อนิจกรรมเมื่อวันที่ 28 ธันวาคม พ.ศ. 2527 สิริอายุ 75 ปี ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานโกศไม้สิบสองเป็นเกียรติยศ และเสด็จพระราชดำเนินพระราชทานเพลิงศพ เมื่อวันที่ 2 มีนาคม พ.ศ. 2528 ณ เมรุหลวงหน้าพลับพลาอิศริยาภรณ์ วัดเทพศิรินทราวาสสร้อยระย้า ยุคล, หม่อมหลวง - ชีวประวัติ (สองเล่มชุด)

 เกียรติยศ 
 ฐานันดรศักดิ์ 
 4 ตุลาคม พ.ศ. 2452 − 14 กรกฎาคม พ.ศ. 2456 : หม่อมหลวงสร้อยระย้า
 14 กรกฎาคม พ.ศ. 2456 − 1 มกราคม พ.ศ. 2458 : หม่อมหลวงสร้อยระย้า สนิทวงษ์
 1 มกราคม พ.ศ. 2458 − 24 มีนาคม พ.ศ. 2468 : หม่อมหลวงสร้อยระย้า สนิทวงษ์ ณ กรุงเทพ
 24 มีนาคม พ.ศ. 2468 − 5 มิถุนายน พ.ศ. 2472 : หม่อมหลวงสร้อยระย้า สนิทวงศ์ ณ อยุธยา
 5 มิถุนายน พ.ศ. 2472 − 17 พฤศจิกายน พ.ศ. 2475 : หม่อมหลวงสร้อยระย้า สนิทวงศ์
 17 พฤศจิกายน พ.ศ. 2475 − 28 ธันวาคม พ.ศ. 2527 : หม่อมหลวงสร้อยระย้า ยุคล

 เครื่องราชอิสริยาภรณ์ 

 ลำดับสาแหรก
# กระจุกดาวแฝด
กระจุกดาวแฝด  เป็นชื่อสามัญที่ใช้เรียกกระจุกดาวเปิดสองแห่ง NGC 884 และ NGC 869 ซึ่งสามารถมองเห็นได้ด้วยตาเปล่า กระจุกดาวทั้งสองอยู่ใกล้ๆ กันในกลุ่มดาวเพอร์ซีอัส โดยอยู่ห่างจากเราไปประมาณ 7,600 และ 6,800 ปีแสง ตามลำดับ จะเห็นว่ากระจุกดาวทั้งสองก็อยู่ใกล้กันมากเช่นเดียวกันในห้วงอวกาศ

กระจุกดาวแฝดคู่นี้ถือเป็นกระจุกดาวอายุค่อนข้างน้อย โดย NGC 869 มีอายุประมาณ 5.6 ล้านปี และ NGC 884 มีอายุราว 3.2 ล้านปี ทั้งนี้อ้างอิงจาก 2000 Sky Catalogue ขณะที่กระจุกดาวลูกไก่มีอายุโดยประมาณอยู่ระหว่าง 75 ล้านปีถึง 150 ล้านปี

กระจุกดาวทั้งสองมีปรากฏการณ์การเคลื่อนไปทางน้ำเงิน NGC 869 กำลังเคลื่อนเข้าหาโลกด้วยความเร็ว 22 กิโลเมตร/วินาที ส่วน NGC 884 ก็เดินทางเข้าหาโลกด้วยความเร็วใกล้เคียงกันคือ 21 กิโลเมตร/วินาที ลำดับความร้อนสูงที่สุดของมันบนแถบลำดับหลักของดาวฤกษ์อยู่ที่ระดับสเปกตรัม B0

 แหล่งข้อมูลอื่น 
 กระจุกดาวแฝด  จาก seds.org
# วงศ์จำปา
วงศ์จำปี  หรือ วงศ์จำปา (:En:Magnoliaceae) ลักษณะที่เด่นชัดของวงศ์นี้คือ มีหูใบที่เด่นชัด และจะมีรอยแผลของหูใบตามโคนของใบ (เกิดจากการหลุดร่วงของหูใบ) ชัดเจน พืชในวงศ์นี้แบ่งได้เป็น
วงศ์ย่อย Magnolioideae ซึ่งสกุล (:En:Magnolia) เป็นสกุลที่รู้จักกันดีที่สุด
วงศ์ย่อย (:En:Liriodendroidae) มีเพียงสกุลเดียวคือ  (:En:Liriodendron) (Tulip trees)
 ลักษณะทางพฤกษศาสตร์ 
ลักษณะทางพฤกษศาสตร์ของพืชวงศ์นี้ ได้แก่  เป็นไม้ยืนต้นหรือพุ่มไม้ ไม่ผลัดใบกิ่งอ่อนมีข้อปล้องและรูอากาศ(ช่องเลนทิเซล)ชัดเจน ใบเดี่ยวรูปหอก ขอบเรียบ ติดเรียงเวียน มีหูใบขนาดใหญ่หุ้มตาหรือยอดอ่อน เมื่อหูใบหลุดร่วงจึงเกิดรอยแผลเป็นวงนอกรอบกิ่งและรอยแผลที่ด้านในของก้านใบ ดอกเดี่ยว เกิดที่ปลายกิ่งหรือซอกใบ ดอกขนาดใหญ่ กลิ่งหอมแรง เป็นดอกสมบูรณ์เพศ มีสมมตราตามรัศมี ฐานรองดอกยืดขยายขึ้นเป็นรูปกรวยคว่ำเป็นที่เรียงเวียนติดของเกสรเพศเมีย กลีบรวม 6-9 กลีบ หรือมากกว่า กลีบแข็งเปราะ เกสรเพศผู้จำนวนมาก อยู่แยกกัน อับเกสรหันเข้าหากลางดอก เกสรเพศเมียจำนวนมากแยกกัน เรียงเวียนบนฐานรองดอก รังไข่เหนือวงกลีบมี 1 ห้อง มีเม็ดไข่ 2 เม็ด ผลกลุ่ม รวมกันเป็นพวง ผลย่อยเป็น follicle เมล็ดขนาดใหญ่ มีสายขั้วเมล็ดยาว โยงยึดติดกับผนังด้านในของผลวิชาแพทย์แผนไทยเพื่อการศึกษาเบื้องต้นมหาวิทยาลัยรามคำแหง
# คาเมล
คาเมล  หรือในภาษาอังกฤษเรียกว่า วอร์เทอร์เทิล  เป็นโปเกมอนเต่า และเป็นร่างพัฒนาของเซนิกาเมะ มันมีลักษณะที่ดูน่ากลัวขึ้นเล็กน้อย นอกเหนือจากความสูงและน้ำหนักที่เพิ่มขึ้นแล้ว มันยังมีสีที่คล้ำขึ้น มีนัยน์ตาที่เล็กลง และมีเขี้ยวเล็กๆอยู่ที่ปาก กระดองของมันอาจจะมีร่องรอยจากการต่อสู้ ซึ่งคาเมลมักเสาะหาอย่างเต็มใจPokédex:  The tail becomes increasingly deeper in color as Wartortle ages. The scratches on its shell are evidence of this Pokémon's toughness as a fighter.  คาเมลยังมีหูที่ดูเหมือนขนนกหนึ่งคู่ และหางมีสีขาว ปุยนุ่ม และยาวเกินที่จะหดอยู่ในกระดองได้Pokédex: When trapped, this Pokémon will pull in its head, but its tail will still stick out a little bit.  รยางค์นี้ช่วยให้คาเมลว่ายน้ำได้อย่างมาก โดยทำหน้าที่เหมือนครีบหรือไม้พายPokédex: It cleverly controls its furry ears and tail to maintain its balance while swimming.  หางของคาเมลดูจะเป็นของสะสมมูลค่าสูง เป็นเหตุให้คนล่ามัน ทำให้จำนวนประชากรลดลง สาเหตุของการ รุกล้ำนี้อาจเกิดจากหางของคาเมลเป็นสัญลักษณ์ของความอายุยืนในโลกโปเกมอน ว่ากันว่าทำให้สิ่งมีชีวิตอยู่ได้หลายพันปีPokédex: It is said to live 10,000 years. 

ในอนิเมะ คาเมลปรากฏตัวครั้งแรกขณะที่คาเมลป่าตัวหนึ่งพบกับซาโตชิและเพื่อน ๆ บนเกาะซินนาบาร์ หรือเกาะกุเร็น ขณะกำลังหาความช่วยเหลือให้ฝูงเซนิกาเมะ คาเมล และคาเม็กซ์ ผู้นำ ต่างหลับใหลอย่างลึกลับ คาเมลอีกหลาย ๆ ตัวปรากฏว่าเป็นโปเกมอนดับเพลิง และเซนิกาเมะของซาโตชิที่เป็นนักดับเพลิงกิตติมศักดิ์จากบ้านเกิดของมัน กลายเป็นคู่ปรับกับผู้นำ สุดท้ายแล้ว ฮารุกะ เพื่อนอีกคนของซาโตชิ ได้รับเซนิกาเมะจากศาสตราจารย์โอคิโดะในตอน ศูนย์วิจัยโอคิโดะ รวมพลทุกคน! (The Right Place and the Right Mime) เซนิกาเมะของฮารุกะอายุน้อยและขี้ขลาด ในมังงะโปเกมอนสเปเชียล กรีนมีคาเมลตัวหนึ่ง พัฒนาร่างจากเซนิกาเมะตัวที่เธอขโมยจากศาสตราจารย์โอคิโดะ คาเมลของกรีนมีนิสัยเจ้าเล่ห์เหมือนกรีน จากนั้นมันก็พัฒนาร่างเป็นคาเม็กซ์

บรรณาธิการเว็บไซต์เกมส์เรดาร์ เบร็ตต์ เอลสตัน เปรียบคาเมลกับฟุชิงิโซ และลิซาร์โด บรรยายว่าเป็นจุดพักการเดินทาง (pit stop) ไปสู่โปเกมอนที่ทรงพลัง
# ปืนใหญ่ลำกล้อง
ปืนใหญ่ลำกล้อง  หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด

ประวัติของปืนใหญ่ลำกล้อง

ประเทศจีนเป็นชาติแรกที่ประดิษฐ์ดินปืนขึ้นใช้ได้ และแนวคิดปืนใหญ่เริ่มปรากฏขึ้นในแผ่นดินจีน ในช่วงราชวงศ์ซ่ง หรือราวศตวรรษที่ 12 โดยปรากฏหลักฐานเป็นหนึ่งในรูปปั้นของงานแกะสลักหินแห่งต้าจู๋. อย่างไรก็ดี ปืนใหญ่ไม่ได้รับการผลิตขึ้นใช้จริงจนกระทั่งศตวรรษที่ 13. ในปีคริสต์ศักราช 1288 มีการบันทึกว่า กองทัพของราชวงศ์หยวนมีปืนใหญ่มือไว้ใช้ในการรบ. หลังจากนั้นเทคโนโลยีปืนใหญ่ก็เริ่มปรากฏตัวขึ้นในยุโรปในราวต้นศตวรรษที่ 14.

วิวัฒนาการของปืนใหญ่ลำกล้องในยุคสมัยใหม่
การพัฒนาการทางเทคโนโลยีในช่วงปลายของศตวรรษที่ 15 ทำให้ปืนใหญ่มีความคล่องตัวขึ้น และสามารถนำไปใช้ในยุทธวิธีที่มีความหลากหลาย รถลากปืนใหญ่ทำให้ปืนใหญ่ขนาดกลาง และขนาดย่อมสามารถเคลื่อนย้ายได้ง่ายขึ้น. นอกจากนี้สูตรดินปืนที่พัฒนาใหม่ การสร้างลูกปืนใหญ่ที่หล่อจากโลหะทั้งลูก (cast-iron projectile) และการกำหนดขนาดลำกล้องมาตรฐาน ทำให้ปืนใหญ่มีแสนยานุภาพสูง และน่าเกรงขามขึ้นแม้จะมีขนาดลำกล้องไม่ใหญ่โตนัก. ในการศึกระหว่างอังกฤษและสก็อตแลนด์ ในยุทธการที่ฟล็อดเดน ปี 1513 ปืนใหญ่สนามขนาดเบาของกองทัพอังกฤษสามารถยิงข่มปืนใหญ่ปิดล้อม (siege cannon).

 ปืนใหญ่ลำกล้องในประเทศไทย 
thumb|ปืนใหญ่กระบอกที่จัดแสดงที่พิพิธภัณฑสถานแห่งชาติ พระนคร
ปืนใหญ่ในประเทศไทยนั้นนำมาใช้เป็นเวลาช้านานแล้ว หนังสือวิวัฒนาการแห่งศัสตราวุธในกองทัพบกไทยหนังสือวิวัฒนาการแห่งศัสตราวุธในกองทัพบกไทย หน้า 62  ว่า มีการใช้ปืนใหญ่สมัยสุโขทัย ชวาเก็บปืนใหญ่ไทยจำนวน 2 กระบอกจากการรบกับพวกมัชฌปาหิตในสงครามตีเมืองชวาประมาณ พ.ศ. 1857 และมีบันทึกในพระราชพงศาวดารว่า ในสมัยสมเด็จพระราเมศวร กองทัพอยุธยาใช้ปืนใหญ่ยิงกำแพงเมืองเชียงใหม่พังไป 5 วา กฎหมายสมัยสมเด็จพระบรมไตรโลกนาถก็กล่าวถึงหน่วยทหารปืนใหญ่เช่นกัน อนึ่ง หลังจากที่โปรตุเกสเดินทางเข้ามาถึงกรุงศรีอยุธยาในสมัยสมเด็จพระรามาธิบดีที่ 2 ก็เริ่มมีการซื้อปืนใหญ่ของโปรตุเกสเข้ามาประจำการในกองทัพกรุงศรีอยุธยา

การหล่อปืนใหญ่ของอยุธยามีคุณภาพดีเป็นที่เลื่องลือมาก โชกุนโทะกุงะวะ อิเอะยะสุเคยส่งสารมาทูลขอพระราชทานปืนใหญ่และไม้หอมจากสมเด็จพระเอกาทศรถ นอกจากนี้ ในรัชกาลสมเด็จพระนารายณ์มหาราช พระองค์ทรงส่งปืนใหญ่ 2 กระบอกหนังสือมองประวัติศาสตร์ชาติไทยผ่านศัสตราวุธ หน้า 79 ที่ผลิตในอยุธยาไปถวายพระเจ้าหลุยส์ที่ 14 และได้มีบันทึกต่อมาว่า ปืนสองกระบอกนี้เองที่ใช้ยิงทลายประตูคุกบาสตีย์Chapter VI. Storm and Victory. July 14th, 1789. ย่อหน้า ที่ 6A propos des canons siamois offerts à Louis XIV qui participèrent à la prise de la Bastille. ect. (แผ่นที่ 5)  ปัจจุบัน ปืนคู่นี้ตั้งแสดงในพิพิธภัณฑ์ทหารบกฝรั่งเศส
# พยัคฆ์ร้ายใต้สะดือ ตอน ตามล่อพ่อสายลับ
นักแสดง 
 Beyoncé Knowles เป็น Foxxy Cleopatra
 Michael York เป็น Basil Exposition
 Michael Caine เป็น Nigel Powers
Seth Green เป็น สก็อต อีวิล
 Mindy Sterling เป็น Frau Farbissina
 Diane Mizota เป็น Fook Mi
 Carrie Ann Inaba เป็น Fook Yu
 มัตซึฮิสะ โนะบุ เป็น Mr. Roboto
 Jeanette Charles เป็น ราชินี เอลิซาเบธ
 Christopher Ward เป็น Trevor Algberth
# บันทึกวาจา
บันทึกวาจา  เป็นศัพท์ทางนิติศาสตร์ซึ่งมีหลายความหมาย ดังต่อไปนี้

 ในกฎหมายของประเทศฝรั่งเศสเอง ได้แก่ บันทึกข้อมูลใด ๆ ของทางราชการที่ได้รับการรับรองแล้ว และจัดเก็บไว้โดยผู้พิพากษาศาลแขวง เจ้าหน้าที่ตำรวจ หรือบุคคลอื่นซึ่งมีอำนาจหน้าที่ในการนั้น
 ในคดีอาญา ได้แก่ บันทึกการประชุม (ของคณะผู้พิพากษา เจ้าหน้าที่ตำรวจ หรือบุคคลอื่นซึ่งเกี่ยวข้องกับกระบวนยุติธรรม) ว่าด้วยถ้อยคำเกี่ยวกับข้อเท็จจริงแห่งคดี
 ในกฎหมายระหว่างประเทศ ได้แก่ บันทึกข้อตกลงระหว่างภาคีแห่งสัญญาใด ๆ ว่าได้เห็นชอบร่วมกันแล้วในอันที่จะให้มีการแก้ไขเพิ่มเติมข้อความใด ๆ แห่งสัญญานั้น
# นีโอโซล
นีโอโซล  หรือบางครั้งเรียก นูโซล (nu soul) เป็นแนวเพลงย่อยของแนวเพลงอาร์แอนด์บีร่วมสมัย ดนตรีมักผสมผสามดนตรีโซลในยุค 70 และได้รับอิทธิพลจากแนวเพลงแจ๊ซ ฟังก์ ละติน แอฟริกัน ฮิปฮอป และดนตรีเฮาส์ 

คำว่านีโอโซลมีที่มาจากเคดาร์ มาสเซนเบิร์ก จากค่ายโมทาวน์ในช่วงปลายยุค 1990 โดยกลุ่มคนฟังแนวเพลงนี้มักจะสนใจเพลงใต้ดิน ไร้สังกัด และความเป็นโซลมากกว่าแนวเพลงกระแสหลัก